CELEX: C2004/118/64
Language: el
Date: 2004-04-30 00:00:00
Title: Υπόθεση C-176/04: Προσφυγή του Βασιλείου του Βελγίου κατά της Επιτροπής των Ευρωπαϊκών Κοινοτήτων που ασκήθηκε στις 14 Απριλίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/34
            
         Προσφυγή του Βασιλείου του Βελγίου κατά της Επιτροπής των Ευρωπαϊκών Κοινοτήτων που ασκήθηκε στις 14 Απριλίου 2004
   (Υπόθεση C-176/04)
   (2004/C 118/64)
   Το Βασίλειο του Βελγίου, εκπροσωπούμενο από τον A. Goldman, επικουρούμενο από τον H. Gilliams, άσκησε στις 14 Απριλίου 2004, ενώπιον του Δικαστηρίου των Ευρωπαϊκών Κοινοτήτων, προσφυγή κατά της Επιτροπής των Ευρωπαϊκών Κοινοτήτων.
   Το Βασίλειο του Βελγίου ζητεί από το Δικαστήριο:
   
               —
            
            
               να ακυρώσει την απόφαση 2004/136/ΕΚ της Επιτροπής, της 4ης Φεβρουαρίου 2004, σχετικά με τον αποκλεισμό από την κοινοτική χρηματοδότηση ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Προσανατολισμού και Εγγυήσεων (ΕΓΤΠΕ), τμήμα Εγγυήσεων (1), στο μέτρο που αποκλείει από την κοινοτική χρηματοδότηση, έναντι του προσφεύγοντος, δαπάνη 9 322 809 ευρώ σχετικά με αροτραίες καλλιέργειες·
            
         
               —
            
            
               επικουρικώς, αποφαινόμενο στο πλαίσιο της πλήρους δικαιοδοσίας του, να μειώσει τη διόρθωση που επιβάλλει η Επιτροπή από 322 809 ευρώ σε 1 079 814 ευρώ.
            
         
               —
            
            
               Το προσφεύγον ζητεί επίσης να καταδικαστεί η Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Οι δύο παραβάσεις που καταλογίζει το Βασίλειο του Βελγίου στην Επιτροπή, ήτοι οι ελλιπείς διοικητικοί έλεγχοι και η καθυστέρηση γνωστοποιήσεως των γραφικών παραστάσεων για τα οικεία έτη εσοδείας, στηρίζονται στην πραγματικότητα σε εσφαλμένη εκ μέρους της Επιτροπής εφαρμογή των εφαρμοζομένων κοινοτικών διατάξεων. Επομένως, εσφαλμένα η Επιτροπή επέβαλε κατ' αποκοπή διόρθωση έναντι του προσφεύγοντος.
   
      (1)  ΕΕ L 40 της 10.02.2004, σ. 31.